Šafhauzenas
Šafhauzenas (vok. Schaffhausen, alemanų vok. Schafuuse, pranc. Schaffhouse, it. Sciaffusa, ret. Schaffusa) arba Šafūsas – miestas Šveicarijos šiaurėje, Reino dešiniajame krante, to paties pavadinimo kantono centras. Šafhauzene yra XI−XVII a. architektūros paminklų. Mieste vystoma laikrodžių, staklių gamyba, chemijos, tekstilės pramonė. Senamiestyje išliko daug puikių renesanso epochos pastatų, papuoštų freskomis ir skulptūromis. Išlikusi ir senovinė tvirtovė Munot. Šafhauzene yra didžiausias Europoje − Reino krioklys (Rheinfall).